страна 25 од 29
МОДЕЛ УГОВОРА

Београд, Булевар краља Александра 282
Број:
Датум:

У Г О В О Р
О ИЗВОЂЕЊУ РАДОВА
Закључен између уговорних страна:
1. ЈАВНО ПРЕДУЗЕЋЕ «ПУТЕВИ СРБИЈЕ» Београд, Булевар краља Александра број 282, матични број 20132248, ПИБ 104260456, број рачуна 105-4681-51 код „АИК БАНКЕ“ а.д. Београд, телефон 011/30-40-701, које заступа в.д. директора Зоран Дробњак, дипл.грађ.инж. (у даљем тексту: Наручилац),
1. ______________________________________________, _______________, ул. ________________________ број ____, матични број _________________, ПИБ _________________, број рачуна _________________, отворен код __________________________, телефон _____________, које заступа ______________________________ (у даљем тексту Извођач радова)
Чланови групе понуђача:
1. __________________________________________
1. __________________________________________
Подизвођачи:
1. __________________________________________
1. __________________________________________
Члан 1.
Уговорне стране констатују:
1. да је Наручилац на основу чл. 52. и 93. Закона о јавним набавкама („Сл. Гласник РС“, бр. 91/19 и 92/23) и на основу позива за подношење понуда за јавну набавку радова – АУТОПУТ А1 (Е-75), БЕОГРАД – НИШ – ПЕТЉА „БАТОЧИНА" Израда пројектно – техничке документације и извођење радова на реконструкцији и изградњи уклапања брзе саобраћајнице IБ реда Крагујевац – Баточина на аутопут Е-75 и петље „Баточина“, спровео отворени поступак јавне набавке радова;
1. да је Извођач радова дана ____________ 2025. године, поднео понуду број _________________, која се налази у прилогу Уговора и саставни је део овог Уговора;
1. да је Наручилац у складу са чл. 146. Закона о јавним набавкама, на основу понуде Извођача радова и Одлуке о додели уговора бр. ______________ од _______________ 2025. године, изабрао Извођач радова за закључење Уговора о јавној набавци.
ПРЕДМЕТ УГОВОРА
Члан 2.
Наручилац уступа, а Извођач радова прихвата и обавезује се да изради пројектно – техничку документацију и изведе радове на АУТОПУТ А1 (Е-75), БЕОГРАД – НИШ – ПЕТЉА „БАТОЧИНА" Израда пројектно – техничке документације и извођење радова на реконструкцији и изградњи уклапања брзе саобраћајнице IБ реда Крагујевац – Баточина на аутопут Е-75 и петље „Баточина“ на основу прихваћене понуде Извођача радова број _________________ од ___________ 2025. године, у свему према у свему према Закону о планирању и изградњи („Сл. гласник РС" бр. 72/09, 81/09 – испр., 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – др. Закон, 9/20, 52/21 и 62/23), Закону о путевима („Сл. гласник РС" бр. 41/18, 95/18 – др. закон и 92/23 – др. закон), Закону о безбедности саобраћаја на путевима („Службени гласник РС” бр. 41/09, 53/10, 101/11, 32/13 – одлука УС, 55/14, 96/15 – др. закон, 9/16 – одлука УС, 24/18, 41/18, 41/18 – др. закон, 87/18, 23/19, 128/20 – др. закон и 76/23), техничкој документацији и Конкурсној документацији која је саставни део овог Уговора.
ВРЕДНОСТ РАДОВА
Члан 3.
Уговорену цену чине:
· цена израде пројектно – техничке документације и извођења радова из чл. 2. овог Уговора са свим пратећим трошковима, без пореза на додату вредност, у укупном износу од 	__________________________________ динара
· порез на додату вредност у износу од ________________________ динара
· Укупна уговорена цена износи ______________________________ динара 
(словима:____________________________________________________________________________________________________________________________ динара)
Авансно плаћање износи до _____ процената од уговорне цене без ПДВ-а и плаћа се Извођачу радова у законском року од дана одобравања авансне ситуације од стране Наручиоца, а након достављања исправне Гаранције за повраћај аванса.
Члан 4.
Уговорена цена је формирана на основу одредбе „кључ у руке“. Понуђена цена је фиксна и обухвата све трошкове потребне за извршење свих уговорених радова, укључујући вишкове и непредвиђене радове, као и трошкове који произилазе из услова ималаца јавних овлашћења (као што су трошкови везани за обезбеђивање дозвола за регулисање саобраћаја, археолошки надзор, надзор железнице, обуставе железничког саобраћаја, трошкови испитивања и прикључења инфраструктурних система и други слични трошкови). Понуђена цена искључује утицај мањкова радова и не обухвата накнадне радове, радове настале услед промењених околности, средства за разлику у цени и таксе везане за обезбеђивање дозвола за извођење и употребу радова.
ДИНАМИКА И НАЧИН ПЛАЋАЊА
Члан 5.
Наручилац ће плаћати Извођачу радова изведене радове на основу достављених ситуација на рачун наведен у овом Уговору. Начин и услови испостављања ситуација за наплату је дефинисан Клаузулама 4.4 и 4.5 ОУУ и ПУУ.

РОК
Члан 6.
Рок за израду пројектно – техничке документације и завршетак радова је дефинисан одредбама клаузуле 1.1 (31) ОУУ и ПУУ.
Члан 7.
Ако Извођач радова, својом кривицом, не испуни уговорне обавезе у роковима предвиђеним чланом 6. овог Уговора, дужан је да плати Наручиоцу, новчани износ на име казне, који се утврђује на начин дефинисан у оквиру клаузуле 4.7 ОУУ и ПУУ. Уколико је укупан износ обрачунат по овом основу већи од 10% од Укупне уговорене цене из члана 3. Уговора, Наручилац може једнострано раскинути Уговор.
Износи уговорених казни обрачунавају се и наплаћују кроз прву наредну привремену ситуацију, док укупни износ примењених уговорних казни Уговарачи утврђују у поступку Примопредаје радова.
ОБАВЕЗЕ ДОБАВЉАЧА
Члан 8.
Извођач радова се обавезује да радове из члана 2. овог Уговора:
1. у складу са одредбама Закона о планирању и изградњи („Сл. гласник РС" бр. 72/09, 81/09 – испр., 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – др. Закон, 9/20, 52/21 и 62/23), Закона о о путевима („Сл. гласник РС" бр. 41/18, 95/18 – др. закон и 92/23 – др. закон), Закон о безбедности саобраћаја на путевима („Службени гласник РС” бр. 41/09, 53/10, 101/11, 32/13 – одлука УС, 55/14, 96/15 – др. закон, 9/16 – одлука УС, 24/18, 41/18, 41/18 – др. закон, 87/18, 23/19, 128/20 – др. закон и 76/23) и другим важећим законима, прописима и стандардима који важи за ову врсту посла, квалитетно и уз строго поштовање професионалних правила своје струке;
1. Изврши у складу са одредбама Услова уговора и захтевима из Конкурсне документације;
1. Изврши у роковима утврђеним чланом 6. овог Уговора;
1. Да у року од 14 дана од дана закључења уговора достави Програм радова у свему према одредбама клаузуле 2.1 О.У.У. и П.У.У.;
1. Да у року од 7 дана од дана закључења уговора достави решење о именовању Руководиоца радова и Главног пројектанта који су наведени у Понуди;
1. Да у року од 7 дана од дана закључења уговора достави Гаранцију за добро извршење посла издату у складу са одредбама Конкурсне документације.
ОБАВЕЗЕ НАРУЧИОЦА
Члан 9.
Наручилац ће преко Стручног надзора вршити контролу реализације Уговора и сарађиваће преко својих представника са Извођачем радова око свих питања меродавних за успешну реализацију Уговора. 
ОПШТЕ ОДРЕДБЕ
Члан 10.
Уговорне стране су сагласне да су следећа документа саставни део овог Уговора:
· Општи услови уговора (ОУУ)
· Посебни услови уговора (ПУУ)
· Техничке спецификације из Конкурсне документације,
· Идејни пројекат
· Образац структуре цена за АУТОПУТ А1 (Е-75), БЕОГРАД - НИШ - ПЕТЉА "БАТОЧИНА", Израда пројектно – техничке документације и извођење радова на реконструкцији и изградњи уклапања брзе саобраћајнице IБ реда Крагујевац – Баточина на аутопут Е-75 и петље „Баточина“
· Понуда добављача број _________________ од ___________. 2025. године.
Приоритет у тумачењу делова Уговора дефинисан је клаузулом 1.4 ОУУ.
ПРЕЛАЗНЕ И ЗАВРШНЕ ОДРЕДБЕ
Члан 11.
Све евентуалне спорове који настану поводом овог Уговора – уговорне стране ће покушати да реше споразумно, а у супротном се уговара надлежност Привредног суда у Београду.
Члан 12.
Овај Уговор се може изменити само писаним анексом, потписаним од стране овлашћених лица свих уговорних страна.
На све што није регулисано одредбама овог Уговора, примениће се одредбе Закона о облигационим односима.
Члан 13.
Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.
Овај Уговор је сачињен у 7 (седам) истоветних примерака, од чега је 5 (пет) примерка за Наручиоца, а 2 (два) за Извођача радова.

	ЈП „ПУТЕВИ СРБИЈЕ“
в.д. директора

________________________________
	ИЗВОЂАЧ РАДОВА
директор

________________________________

	Зоран Дробњак, дипл.грађ.инж
	





ОПШТИ УСЛОВИ УГОВОРА

ОПШТЕ
	1.1	Дефиниције
	Осим уколико није другачије наведено, следећи изрази, који се користе у Уговору имају наведено значење:
1) „Закон“ подразумева законе, подзаконске акте и друге обавезујуће прописе који су на снази у Републици Србији;
2) „Уговор“ је уговор између Наручиоца и Извођача радова за извршење, завршетак и одржавање Радова. Састоји се из документације наведене у Клаузули 1.4 Општих услова Уговора;
3) „Наручилац“ је Јавно предузеће „Путеви Србије“ (ЈППС) које је у својству Наручиоца закључило Уговор за извршење Радова са Добављачем;
4) „Извођач радова“ је понуђач чија је понуда прихваћена од стране Наручиоца;
5) „Понуда“ је попуњена документација из Конкурсне документације достављена Наручиоцу од стране Извођача радова;
6) „Уговорна страна“ је Наручилац, односно Извођач радова, у зависности од контекста, а „Уговорне стране“ су Наручилац и Извођач радова;
7) „Радови“ су све оно што се Уговором захтева од Извођача радова да изгради, монтира и преда Наручиоцу, како је то дефинисано у Посебним условима Уговора;
8) „Уговорна цена“ је прихваћена уговорна цена која је дата у Одлуци о додели уговора укључујући и радове санације неопходне за корекцију недостатака и након тога усаглашена у складу са одредбама из Уговора;
9) „Документација Извођача" представља пројекте, прорачуне, рачунарске програме и остали софтвер, цртеже, приручнике и осталу документацију техничке природе (ако постоји) коју Извођач радова обезбеђује по Уговору и која представља одговорност Извођача радова;
10) „Техничка документација“ означава скуп свих пројеката, на основу којих се изводе уговорени Радови;
11) „Пројектант“ је правно лице које је израдило Техничку документацију за Радове који су предмет Уговора;
12) „Спецификације“ значе спецификације Радова обухваћених Уговором и све измене и допуне одобрене од стране Руководиоца пројекта.
13) „Представник Наручиоца“ је лице именовано у Посебним условима Уговора (или било које друго компетентно лице именовано од стране Наручиоца да ради на месту замене Представника Наручиоца, о чему је обавештен Извођач радова) одговорно за управљање Уговором;
14) „Стручни надзор" је лице које у име Наручиоца обавља послове дефинисане Клаузулом 1.7 Општих услова уговора;
15) „ОУУ“ су Општи услови Уговора;
16) „ПУУ“ су Посебни услови Уговора којима се Општи услови Уговора мењају, односно допуњују;
17) „Заједничко наступање“ је удружено наступање групе понуђача из заједничке понуде у својству Извођача радова на извршењу уговорних обавеза;
18) „Водећи партнер“ је члан групе понуђача у оквиру Заједничког наступања који је овлашћен од стране свих учесника у заједничком понуди да у њихово име остварује сва права и обавезе према Наручиоцу;
19) „Члан заједничког наступања“ је члан групе понуђача који удружено наступа на извршењу Уговора, и које је заједнички и појединачно солидарно одговорно у вези са свим уговорним обавезама према Наручиоцу;
20) „Подизвођач“ је правно лице које има уговор са Извођачем радова за извођење дела Радова из овог Уговора;
21) „Вишкови радова“ су позитивна одступања количина изведених радова у односу на уговорене количине радова;
22) „Мањкови радова“ су негативна одступања количина изведених радова у односу на уговорене количине радова;
23) „Непредвиђени радови“ су они радови који уговором нису обухваћени, а који се морају извести ради испуњења Уговора о извођењу радова;
24) „Накнадни радови“ су они радови који нису уговорени и нису нужни за испуњење уговора, а Наручилац захтева да се изведу;
25) „Потврда о отклоњеним недостацима“ је потврда коју издаје Стручни надзор након отклањања недостатака од стране Извођача радова;
26) „Ситуација“ је захтев за плаћање којим Извођач радова захтева од Наручиоца плаћање изведених Радова;
27) „Окончана ситуација" је сутација коју Извођач радова испоставља након завршетка гарантног периода, односно издавања потврде од стране представника Наручиоца и Стручног надзора о отклоњеним недостацим у гарантном периоду. 
28) „Датум почетка радова“ је дат у Посебним условима Уговора. То је најкаснији датум када Добављач мора да започне са извођењем Радова. Он се не мора подударати са датума преузимања градилишта у посед;
29) „Датум преузимања градилишта у посед" је дан када Наручилац писаним путем обавести Извођача радова да може да преузме градилиште у посед;
30) „Писмо о почетку радова" је допис којим Наручилац уводи Извођача у посао;
31) „Рок за завршетак радова“ је датум до којег је планирано да Добављач заврши Радове. Рок за завршетак радова је дефинисан у Посебним условима Уговора. Рок за завршетак радова може да буде измењен искључиво од стране Наручиоца издавањем одобрења за продужетак радова или издавањем налога за убрзање радова;
32) „Датум завршетка радова“ је датум завршетка Радова оверен од стране Стручног надзора у складу са Клаузулом 5.1 О.У.У.;
33) „Потврда о завршетку радова“ је допис којим Стручни надзор потврђује да је Извођач радова извршио све радове по Уговору;
34) „Примопредаја радова“ је активност која се спроводи након завршених радова и током које се врши Обрачунски преглед изведених радова на начин описан у оквиру Клаузуле 5.2. О.У.У;
35) „Технички преглед радова“ је активност која се спроводи у складу са Законом о планирању и изградњи од стране Комисије за технички преглед на начин дефинисан Клаузулом 5.5 О.У.У;
36) „Гарантни период" (период одговорности за недостатке) је период дефинисан у Посебним условима Уговора у складу са Клаузулaмa 3.3 и 5.4 О.У.У;
37) „Недостатак“ значи било који део Радова који није извршен у складу са Уговором;
38) „Коначна примопредаја радова“ је активност која се спроводи након истека Гарантног периода којом се завршавају уговорне обавезе Уговарача;
39) „Потврда о добром извршењу посла" је допис који Наручилац издаје на крају гарантног периода;
40) „Радни цртежи" обухватају прорачуне, цртеже, детаље и остале податке достављене Стручном надзору или одобрене од Стручног надзора, а који се користе за извршење Уговора;
41) „Геомеханички извештаји“ представљају извештаје који садрже чињенице и тумачења истражних геомеханичких радова на градилишту;
42) „Постројење“ је било који саставни део Радова који има механичку, електро, хемијску или биолошку функцију.
43) „Опрема“ означава машине и возила Извођача радова привремено допремљене на градилиште за потребе извођења Радова;
44) „Опрема Извођача радова" представља све апарате, машине, возила и остале ствари које су потребне за извођење и завршетак радова и отклањање недостатака. Међутим, опрема Извођача радова не обухвата привремене радове, опрему Наручиоца (ако постоји), постројења, материјале и било које друге ствари које су предвиђене да буду или већ јесу саставни делови уговорених радова.
45) „Опрема Наручиоца" представља апарате, машине и возила (ако постоје) која Наручилац ставља Извођачу радова на располагање ради коришћења у извођењу радова, како је наведено у Конкурсној документацији, али без постројења које Наручилац није примио.
46) „Материјали“ су све набавке материјала у току реализације Уговора, укључујући потрошну робу, које Извођач радова користи за уградњу у Радове;
47) „Градилиште“ је простор на коме се изводе Радови, односно простор који се користи за потребе извођења Радова. Детаљни подаци о градилишту дефинисани су у Посебним условима Уговора;
48) „Привремени радови“ су радови које пројектује, гради, монтира и уклања Извођач радова, а који су неопходни за извођење Радова;
49)  „Дани“ значе календарске дане;
50) „Месеци“ значе календарске месеце;
51) „Писаним путем“ или „писано“ означава документ који је исписан руком, писаћом машином, одштампан или електронски израђен и који резултује трајним чувањем.

	1.2 Закон уговора
	На Уговор, његова значења и интерпретације и на односе између уговорних страна се примењују закони Републике Србије.

	1.3 Језик уговора
	Језик уговора је српски језик.

	1.4	Тумачења
	При тумачењу ових Општих услова Уговора, једнина такође значи множину, мушки род такође значи женски и средњи род и обрнуто. Наслови немају значаја. Речи имају своје нормално значење које им је респективно дато у оквиру језика Уговора осим ако то није другачије посебно дефинисано.
Документи који чини Уговор тумаче се према следећем редоследу приоритета:
(1)	Уговор о извођењу радова,
(2)	Понуда,
(3)	Посебни Услови Уговора,
(4)	Општи Услови Уговора,
(6)	Техничке Спецификације,
(7)	Цртежи,
(8)	Образац структуре цена
(9)	сва остала документа наведена у Посебним условима Уговора која чине саставни део Уговора
Представник Наручиоца даје упутства којима се разјашњавају питања у вези са овим условима Уговора.

	1.5	Одлуке Представника Наручиоца
	Осим уколико није другачије дефинисано, Представник Наручиоца одлучује о уговорним питањима између Наручиоца и Извођача радова као представник Наручиоца.

	1.6	Пренос овлашћења

	Наручилац може да пренесе било које од својих овлашћења у вези са Уговором на друга лица, односно да повуче било које овлашћење и дужан је да о томе обавести Извођача радова.

	1.7	Стручни надзор 

	Стручни надзор је лице именовано од стране Наручиоца и врши стални стручни надзор над извођењем Радова.
Стручни надзор се врши у погледу испуњења уговорних обавеза Извођача, а састоји се нарочито од контроле:
•	одржавање рокова извођења радова,
•	утрошка средстава,
•	извођење радова према техничкој документацији (на градилишту и у радионици),
•	примене прописа, стандарда и техничких норматива
•	количина и квалитета изведених радова,
•	квалитета материјала који се уграђују (укључујући и контролу у месту производње).

	1.8 Комуникација
	Комуникација између уговорних страна биће правоснажна једино ако је у писаном облику. Обавештења су пуноважна једино ако су достављена на адресу друге уговорне стране дефинисану Клаузулом 1.8 П.У.У. 
Уговорне стране могу да промене адресу за комуникацију достављањем нове адресе писаним путем на адресу друге стране дефинисану Клаузулом 1.8 П.У.У

	1.9	Остали извођачи
	Извођач радова сарађује и дели градилиште са другим извођачима радова, јавним институцијама, комуналним службама и Наручиоцем у роковима датим у Програму за друге извођаче радова, који је приказан у Посебним условима Уговора. Извођач такође обезбеђује средства и услуге које су им потребне, како је то описано у Програму. Наручилац може изменити Програм за друге извођаче, при чему о свакој таквој измени обавештава Извођача радова.

	1.10	Особље и опрема
	Извођач радова је дужан да у року од 7 дана од дана потписивања уговора именује Руководиоца радова и Главног пројектанта.
Извођач радова ангажује кључно особље и опрему који су приказани у његовој Понуди за извршење радова или друго особље и опрему који су одобрени од стране Наручиоца. Наручилац одобрава предлог замене кључног особља само уколико су квалификације и способности новог особља једнаке или боље од оних које је поседовало особље представљено у оквиру Понуде.
Уколико Стручни надзор уз сагласност Наручиоца затражи од Извођача радова да уклони лице које је члан или део тима особља Извођача радова, уз образложење, Извођач радова обезбеђује да то лице напусти градилиште у року од седам дана и да неће имати даље везе са радовима из Уговора.

	1.11	Ризици Извођача радова и Наручиоца
	Наручилац сноси ризике које овај Уговор дефинише као ризике Наручиоца, а Извођач радова сноси ризике које овај Уговор дефинише као ризике Извођача радова.

	1.12	Ризици Наручиоца
		Од Датума почетка радова до издавања Потврде о отклоњеним недостацима, следеће представља ризике Наручиоца:
(а)	Ризик од личне повреде, смрти или губитка или оштећења имовине (искључујући радове, постројења, материјале и опрему, као и радну снагу Извођача), који су настали услед
(1)	коришћења или запоседања градилишта Радовима или у сврху Радова, а неминовна су последица Радова или
(2)	немара, кршења законских обавеза или непоштовања правних обавеза Наручиоца или било ког лица запосленог код Наручиоца и/или ангажованог уговором од стране Наручиоца, изузев Добављача.
(б)	Ризик од оштећења Радова, постројења, материјала и опреме у обиму који је резултат пропуста Наручиоца или пројекта Наручиоца, или као последица рата или радиоактивне контаминације која директно угрожава земљу у којој се радови изводе.
Од Датума завршетка уговора до издавања Потврде о отклоњеним недостацима, ризици за губитак или оштећење Радова, постројења и материјала су ризици Наручиоца осим губитака и оштећења због
(а)	недостатка који је постојао на датум завршетка радова,
(б)	догађаја који је настао пре датума завршетка радова, који сам по себи није био ризик Наручиоца или
(ц)	активности Извођача радова на градилишту након датума завршетка радова.





	1.13	Ризици Извођача радова
	Од Датума почетка радова до издавања Потврде о отклоњеним недостацима, ризици за личне повреде, смрт, губитак или оштећења имовине (укључујући, али се не ограничавајући на, Радове, постројења, материјале и опрему) који нису ризици Наручиоца су ризици Извођача радова.

	1.14	Осигурање
		Добављач обезбеђује, у заједничко име Наручиоца и Извођача радова, покриће осигурањем од Датума почетка радова до истека гарантног периода, на суму и са одбицима дефинисаним у Посебним условима уговора, за следеће догађаје који представљају ризике Извођача:
(а)	губитак или оштећење Радова, постројења и материјала;
(б)	губитак или оштећење опреме;
(ц)	губитак или оштећење имовине (осим Радова, постројења, материјала и опреме) везане за Уговор; и
(д)	лична повреда или смрт.
Полисе и потврде за осигурање Извођач радова доставља Наручиоцу на одобрење пре Датума почетка радова. Сва та осигурања обезбеђују да надокнаде буду наплативе у врсти и односу валута сходно захтеву за надокнаду за направљене губитке или штете.
Уколико Извођач радова не обезбеди тражене полисе и потврде, Наручилац може активирати осигурање које је Добављач требало да обезбеди и надокнадити плаћене премије из других плаћања према Извођачу радова или, уколико плаћања нису доспела, плаћање премија сматра се дугом.
Измене услова осигурања не могу да се изврше без претходног одобрења Наручиоца.
Обе уговорне стране морају се придржавати свих услова из полиса осигурања.




	1.15	Подаци о градилишту
	За Извођача радова се сматра да је проучио све податке о градилишту као што се наводи у Посебним условима Уговора, уз све додатне информације које су доступне Извођачу радова.
Наручилац ће ставити на располагање Извођачу радова све доступне информације којима располаже пре подношења понуде, као и релевантне податке који дођу у посед Наручиоца након подношења понуде и закључења уговора. Извођач радова ће бити одговоран за проверу и тумачење свих таквих података.
Наручилац неће имати никакву одговорност за тачност, потпуност или примењљивост таквих података, осим како је наведено у Посебним условима уговора. Сматраће се да је Извођач радова пре подношења понуде пажљиво испитао и разумео све захтеве Наручиоца дате у Техничким Спецификацијама. Одговорност за израду пројекта и тачност свих делова у пројекту, укључујући прорачуне, калкулације, мере, количине и друго је одговорност Извођача радова.
Наручилац не може бити одговоран за било коју грешку, нетачност или пропуст било које врсте и неће се сматрати да су дали било какве тврдње о тачности и потпуности било којих података или информација, осим како је наведено у Посебним условима уговора. Сви подаци или информације које Извођач радова добије од стране Наручиоца или на други начин, не ослобађају Извођача радова од његове пуне одговорности за пројектовање и извођење радова

	1.16	Извођење радова
	Извођач радова изводи Радове у складу са Спецификацијама и Цртежима.
Извођач радова започети извођење Радова на Дан почетка радова. Радове изводи у складу са Програмом који је доставио, и који је ажуриран уз одобрење Стручног надзора и сагласност Представника Наручиоца, а завршава их до Рока за завршетак радова.

	1.17	Одобрење Стручног надзора
	Извођач радова Стручном надзору доставља на одобрење спецификације и цртеже којима се приказују предложени Привремени радови.
Извођач радова је одговоран за израду пројекта Привремених радова.
Одобрење Стручног надзора не мења одговорност Извођача радова за пројектовање Привремених радова.
Извођач радова прибавља одобрења од трећих лица на пројекат Привремених радова, где је то потребно.
Сви цртежи које припреми Извођач радова за извођење привремених и сталних Радова захтевају претходно одобрење Стручног надзора пре њихове примене.

	1.18	Безбедност
	Извођач радова је одговоран за безбедност током трајања свих активности на градилишту.

	1.19	Откриће
		Све што се неочекивано открије на градилишту, а од историјског је или другог значаја или је велике вредности, власништво је Наручиоца. Извођач радова обавештава Представника Наручиоца и Стручни надзор о таквим открићима и спроводи упутства Стручног надзора и Представника Наручиоца како да у тој ситуацији поступа.




	1.20	Запоседање градилишта
	Наручилац уводи у посед Извођача радова у све делове градилишта. Уколико то није учињено до датума дефинисаног у Посебним условима Уговора, сматра се да је Наручилац закаснио са почетком одговарајућих активности и ово представља догађај за надокнаду.

	1.21	Приступ градилишту
		Извођач радова дозвољава Стручном надзору и свим лицима овлашћеним од Наручиоца приступ градилишту и било којој локацији на којој се изводе или се намерава да се изведу радови везани за Уговор.




		1.22	Упутства, инспекције и ревизије



	Извођач радова извршава сва упутства Стручног надзора која су у складу са релевантним законима Републике Србије.
Извођач радова ће омогућити приступ градилишту и увид у градилишну документацију надлежним инспекцијским службама у складу са законима Републике Србије. 

	1.23	Спорови

	Уколико Извођач радова сматра да је одлука коју је донео Стручни надзор изашла из оквира његових овлашћења по овом Уговору или да је Стручни надзор донео погрешну одлуку, о томе може обавестити Наручиоца.
Наручилац ће размотрити примедбе на рад Стручног надзора и донети одлуку о даљем поступању.

	1.24	Процедуре у случају спора
	Спорови који настају у вези са извршењем радова, уговорне стране ће првенствено решавати споразумно, у доброј намери и ради заштите заједничких интереса и изналазити решења која ће задовољавати све уговорне стране. У том циљу, уговорне стране се обавезују, да се одмах по наступању околности које могу довести до спора међусобно обавештавају и предлажу начин превазилажења проблема.
Уговорне стране могу да траже коришћење услуга других стручних особа или тела која су заједнички одабрале.
У случају да уговорне стране спор не могу решити споразумно, уговара се надлежност Привредног суда у Београду.



ПРАЋЕЊЕ ДИНАМИКЕ ИЗВОЂЕЊА 

	2.1	Програм радова
		У року дефинисаном у Посебним условима Уговора, Извођач радова доставља Представнику Наручиоца и Стручном надзору на одобрење Програм који приказује опште методе, организацију, редослед и динамику извршења свих активности Радова.
Програм извршења радова детаљно наводи битне активности, датуме, расподелу материјала, радне снаге и механизације, итд. Добављач је дужан да у Програму да за одређене технолошке – целине, предложи и рокове завршетка (међурокове).
Ажурирани Програм је Програм који показује стварно напредовање радова на свакој активности, као и утицај постигнутог напредовања на динамику преосталих радова, укључујући све промене у даљем редоследу активности.
Извођач радова доставља Стручном надзору на одобрење ажурирани Програм у интервалима који нису дужи од периода дефинисаног у Посебним условима Уговора. Уколико Извођач радова не достави ажурирани Програм у овом року, Стручни надзор ће трајно задржати суму дефинисану у Посебним условима Уговора од следеће ситуације. 
Одобрење Програма од стране Стручног надзора не мења обавезе Извођача радова. Извођач радова може ревидовати Програм и доставити га Стручном надзору пројекта поново у било ком тренутку. Ревидован Програм приказује и утицај извршених измена и догађаја за надокнаду.




	2.2	Продужетак рока за завршетак радова
		Наручилац продужава рок за завршетак радова уколико се појаве догађаји ван разумне контроле Извођача радова, који онемогућују завршетак радова до рока за завршетак радова, без преузимања мера за убрзање преосталих радова од стране Извођача радова, а који могу имати за последицу стварање додатних трошкова за Извођача радова.
Образложени захтев Извођача радова за продужење рока за завршетак Радова мора садржати сагласност Стручног надзора.
Наручилац одлучује да ли ће и за колико продужити циљани рок за завршетак радова у року од 21 дана од дана када је Добављач доставио захтев о процени утицаја догађаја за надокнаду за измену уз достављање комплетних пратећих информација. Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазвано овим пропустом се неће разматрати приликом одређивања новог циљаног рока за завршетак радова.




	2.3	Одлагања према налогу Наручиоца
	Наручилац може дати налог Извођачу радова за одлагање почетка или напредовања биле које активности на Радовима.

	2.4	Састанци Уговарача
	Непосредно након потписивања Уговора, одржаће се Иницијални састанак представника свих Уговарача на коме ће се установити линије комуникације, међурокови за испуњење уговорних обавеза, форме докумената и све друго од интереса за реализацију Уговора. 
Током реализације Уговора одржаваће се састанци представника Извођача, Стручног надзора и по потреби Наручиоца. Сврха састанака је преглед планова преосталих Радова и разматрање свих питања која су покренута у складу са процедуром благовременог обавештавања.
Представник Извођача радова води записник са састанака и доставља копије свима који су присуствовали састанку. О обавези предузимања активности уговорних страна одлучује Наручилац преко својих представника било на састанку или након састанка, што се доставља писаним путем свима који су присуствовали састанку.

	2.5	Благовремено обавештење
	Извођач радова упозорава Стручни надзор у најранијој могућој фази о будућим специфичним догађајима или околностима који могу угрозити квалитет радова, повећати уговорну цену или изазвати кашњење извођења Радова. Стручни надзор може тражити од Извођача радова да достави процену очекиваних утицаја будућих догађаја или околности на Уговорну цену и рок завршетка Уговора. Процену доставља Извођач радова у најкраћем могућем року.
Извођач радова сарађује са Стручни надзор у припреми и разматрању предлога за избегавање или умањење утицаја таквих догађаја или околности, које треба да спроведу сви који су укључени у радове, и извршава било коју инструкцију Стручног надзора која из ових околности проистекне.

	2.6  Извештај о напредовању радова
	Извођач радова ће припремати месечне извештаје о напредовању оверене од стране Стручног надзора  и достављати их представнику Наручиоца електронски и један штампани примерак. Први извештај треба да покрива период до краја првог календарског месеца после датума започињања. Извештаји треба да се достављају после тога сваког месеца, сваки у року дефинисаном у Посебним условима Уговора. 
Извештавање ће се наставити све док Извођач радова не заврши све уговорене радове.
Сваки извештај теба да обухвати:
(a) Кооресподенцију са надлежним институцијама и осталим учесницима на пројекту;
(b) Списак пројектне документације по којој се изводе радови;
(c) Графиконе и детаљне описе напредовања радова укључујући и финансијску реализацију;
(d) Ангажовање особља Извођача радова, опреме и механизације на градилишту;
(e) Списак докумената о квалитетету материјала (атести);
(f) Резултати снимања и испитивања изведених радова;
(g) Податке о безбедности, укључујући детаље о било којим опасним инцидентима и активностима које се односе на аспекте животне средине и односа са јавношћу;  
(h) Упоређења стварног и планираног напредовања, са детаљима свих догађаја или  околности које би могле да угрозе завршетак у складу са Уговором, и мере које се усвајају (или треба да се усвоје) да би се превазишла кашњења;
(i) Планиране активности у наредном месецу;
(j) Прогнозу о потребној динамици прилива финансијких средстава за сваки наредни месец;
(k) Фотографије које показују стање израде и напредовања на Градилишту.
Уколико Извођач радова не достави Извештај у року дефинисаном у Посебним условима Уговора, Стручни надзор ће трајно задржати суму дефинисану у Посебним условима Уговора од следеће ситуације.



КОНТРОЛА КВАЛИТЕТА

	3.1 Идентификација недостатака
	Стручни надзор врши контролу рада Извођача радова и обавештава Извођача радова о свим недостацима које је пронашао. Таква провера не утиче на обавезе Извођача радова. Стручни надзор може издати налог Извођачу радова да истражи недостатке и да открије и испита све радове за које Стручни надзор сматра да могу имати недостатке.

	3.2	Испитивања
	Уколико Стручни надзор уз сагласност Представника Наручиоца изда налог Извођачу радова да изврши испитивање које није одређено Спецификацијама како би проверио да ли неки од радова поседују недостатке и испитивање покаже да су недостаци присутни, Извођач радова сноси трошкове испитивања и узорковања без права надокнаде. Уколико не постоји недостатак, испитивање ће бити догађај за надокнаду.

	3.3	Отклањање недостатака у гарантном периоду
	Наручилац доставља обавештење Извођачу радова о свим недостацима пре истека Гарантног периода, који је дефинисан Клаузулом 5.4 О.У.У. Наручилац може да продужи Гарантни период за време које је било потребно да се недостаци отклоне.
Сваки пут када се изда обавештење о недостацима, Извођач радова отклања недостатке о у року дефинисаном у обавештењу Наручиоца.

	3.4	Неотклоњени недостаци
	Уколико Извођач радова не отклони недостатке у року дефинисаном у обавештењу Наручиоца, Наручилац процењује трошкове за отклањање недостатака које мора да плати Извођач радова, а могу бити наплаћени активирањем Гаранције за отклањање недостатака у гарантном периоду



КОНТРОЛА ТРОШКОВА

	4.1	Уговорна цена
	Уговорна цена је прихваћена укупна цена из понуде и она је фиксна цена за сво пројектовање, радове и опрему по овом уговору. Уговорна цена обухвата и све непредвиђене радове и вишкове радова, а искључује утицај мањкова радова. Не искључује се измена уговорене цене због наступања промењених околности и плаћање накнадних радова.
Сматра се да је Извођач радова при изради понуде сагледао све аспекте посла, те да је понуђена цена исправна и довољна (сем ако то није другачије одређено у Посебним условима уговора) да покрије све обавезе по уговору и све активности неопходне за правилно пројектовање, извођење и завршетак уговорених радова и исправљање било каквих недостатака.
Осим уколико није другачије наведено у Уговору:
(А)	Сматраће се да је Извођач радова добио све потребне информације, укључујући и информације о ризицима, непредвиђеним и другим околностима које могу да утичу или утичу на формирање понуђене цене и извођење уговорених радова;
(Б)	Потписивањем уговора, Извођач радова прихвата потпуну одговорност за све ризике, потешкоће и трошкове потребне за успешно извршење уговора;
(В)	Уговорна цена се неће мењати услед било каквих околности, сметњи или трошкова које Извођач радова није уочио у фази формирања понуде, већ је открио или сматра да је открио након подношења понуде и закључења уговора, укључујући и грешке у захтевима Наручиоца; и
(Г)	Извођач радова ће платити све порезе, царине и таксе потребне или захтеване да се плате према уговору, а Уговорна цена не може да се измени за било који од ових трошкова, осим ако је до промене дошло због измена у закону.

	4.2	Промене количина
	Промене количина извршених радова у односу на количине из Предмера  (вишкови и мањкови радова) не могу утицати на промену уговорене цене.

	4.3	Предвиђања прилива средстава
	У оквиру Програма радова и Ажурираног програма радова Извођач радова доставља пројекцију токова новца на Уговору.

	4.4	Ситуације
	Извођач радова испоставља ситуације за плаћање у форми коју прописује Наручилац у договореном броју примерака. Ситуацију за плаћање потписују Одговорни извођач радова, Стручни надзор и Наручилац.
Стручни надзор проверава Ситуације и одобрава износ који ће бити плаћен Извођачу радова.
Вредност извршених радова утврђује Стручни надзор у складу са Уговором.
Стручни надзор може да искључи било коју позицију одобрену у претходним Ситуацијама или умањи било коју претходно одобрену позицију на основу касније добијених информација.

	4.5	Плаћања
	Плаћања се усклађују обрачунавањем одбитака за гарантни депозит (задржани износи). Наручилац плаћа Извођачу радова износ одобрен од стране Стручног надзора у законском року на рачун Извођача радова наведен у Уговору и ситуацији.
Сва плаћања се врше у динарима.
Позиције радова за које нису уписани износи у Обрасцу цене се не плаћају посебно од стране Наручиоца и сматра се да су трошкови њихове реализације покривени другим износима и ценама у Уговору.

	4.6	Гарантни депозит
	а) Наручилац задржава од сваког плаћања према Извођачу радова пропорционални износ дат у Посебним условима Уговора до завршетка комплетних Радова.
Након издавања Потврде о завршетку радова од стране Стручног надзора у складу са Клаузулом 5.1 О.У.У., по завршетку комплетних Радова половина укупне задржане суме се враћа Извођачу радова, а друга половина након завршетка Гарантног периода и издавања потврде од Наручиоца да су сви недостаци о којима је Извођач радова био обавештен од Наручиоца отклоњени пре краја овог периода. Извођач радова може уз предходну сагласност Наручиоца заменити гарантни депозит Банкарском гаранцијом за отклањање недостатака у гарантном периоду наплативу на захтев и у износу наведеном у 4.8 П.У.У.
б) Гаранција за отклањање недостатака у гарантном периоду доставља се Наручиоцу не касније од рока дефинисаног у Посебним условима Уговора и мора бити издата на износ дефинисан у Посебним условима Уговора, од стране банке прихватљиве за Наручиоца. Гаранција за отклањање недостатака у гарантном периоду важи 28 (двадесет осам) дана дуже од истека гарантног периода. Форма Гаранције за отклањање недостатака у гарантном периоду мора бити идентична форми датој у оквиру Конкурсне документације. Ако се за време трајања Уговора промене рокови за извршење Уговорне обавезе, важност банкарске Гаранције за отклањање недостатака у гарантном периоду мора бити продужена.

	4.7	Уговорне казне (Пенали за неизвршење уговора)
	Извођач радова плаћа уговорне казне Наручиоцу, исказане кроз дневни износ наведен у Посебним условима Уговора, за сваки дан кашњења завршетка радова у односу на рок за завршетак радова. Укупна сума уговорних казни не сме прећи износ дефинисан у Посебним условима Уговора. Наручилац може умањити плаћање Извођачу радова за износ уговорних казни. Плаћање уговорних казни не сме угрозити обавезе Извођача радова.
Уколико је продужен рок за завршетак радова након плаћања уговорних казни, Стручни надзор исправља сва прекомерна плаћања пенала од стране Извођача радова усаглашавањем следеће ситуације.

	4.8	Гаранције за добро извршење посла
	Гаранција за добро извршење посла доставља се Наручиоцу не касније од рока дефинисаног у Посебним условима Уговора и мора бити издата на износ дефинисан у Посебним условима Уговора, од стране банке прихватљиве за Наручиоца. Гаранција за добро извршење посла важи 60 (шездесет) дана дужи од истека рока за коначно извршење посла. Форма Гаранције за добро извршење посла мора бити идентична форми датој у оквиру Конкурсне документације. Ако се за време трајања Уговора промене рокови за извршење Уговорне обавезе, важност банкарске Гаранције за добро извршење посла мора бити продужена.

	4.9	Трошкови поправки
	Губитак или оштећење Радова или материјала који представљају уграђени део у Радове од почетка Радова до краја Гарантног периода биће отклоњени од стране и о трошку Извођача радова уколико су губици или штете настали као резултат чињења или нечињења Извођача радова.

	4.10	Авансно плаћање
	Наручилац плаћа аванс Извођачу радова на износ дефинисан у Посебним условима Уговора у року наведеном у Посебним условима Уговора, по обезбеђењу безусловне банкарске гаранције (Гаранција за повраћај аванса) од стране Извођача радова, у форми наведеној у конкурсној документацији и од банке прихватљиве за Наручиоца, издате на суму идентичну авансу у динарима. Гаранција остаје на снази све док се не отплати аванс, али се износ гаранције прогресивно умањује за отплаћену суму. Камата на авансно плаћање се не обрачунава. 
Извођач радова може употребити износ добијен на име аванса само за плаћање опреме, постројења и материјала, и трошкове мобилизације везане искључиво за извршење овог Уговора. Обавеза Извођача радова је да докаже да је добијени аванс коришћен за наведену намену достављањем копија рачуна или других докумената Наручиоцу уз претходну оверу од стране Стручног надзора.
Враћање добијеног аванса врши се пропорционалним умањењем износа који се по основу изведених радова плаћа Извођачу радова у проценту који је наведен у Посебним условима уговора.

	4.11 Прилагођавање цене
	Износи који су плативи Извођачу коригују се за повећања или смањења цена радне снаге, добара и осталих инпута, додавањем или одбијањем износа утврђених помоћу формуле дате у Посебним условима уговора.
Базни датум за обрачун разлике у цени јесте датум подношења понуде.
Извођачу се признаје разлика у цени преко 10%.
До тренутка када сваки текући индекс трошкова буде на располагању, Надзорни орган утврђује привремени индекс за потребе одобрења Привремених ситуација. Када неки индекс трошкова буде на располагању, корекција се обрачунава у складу са њим. 
Уколико Извођач не заврши Радове у Року за завршетак, Извођач губи право на обрачун разлике у цени за неизвршене радове.
Пондери (коефицијенти) за сваки ценовни фактор у табелама података о корекцијама коригују се само ако се утврди да су постали непримерени, неуравнотежени или неприменљиви као последица измена. Корекција се врши споразумно и мора се потврдити закључењем одговарајућег анекса уговора. Ако не дође до споразума свака страна има право да покрене спор по том питању.



ЗАВРШЕТАК УГОВОРА

	5.1	Завршетак радова
	Када заврши Радове, Извођач радова о томе писаним путем обавештава Стручни надзор. Стручни надзор након прегледа радова у року од 30 дана издаје Потврду о завршетку радова или даје Извођачу радова Налог за отклањање недостатака. По отклањању недостатака, Извођач радова ће о томе обавестити Стручни надзор који ће по утврђивању да су недостаци отклоњени издати Потврду о завршетку радова.
У року од 30 дана од дана издавања Потврде о завршетку радова од стране Стручног надзора, Извођач радова доставља Стручном надзору Пројекат изведеног објекта који обухвата све измене изведене на објекту у односу на Техничку документацију на основу које су Радови извођени. Пројекат изведеног објекта мора бити потписан од стране Извођача радова, од стране Стручног надзора. Уколико је објекат изведен у потпуности према Техничкој документацији која је предата Извођачу радова онда ће се уважити да је то Пројекат изведеног објекта с тим да се таква изјава напише на Техничкој документацији и потпише од стране Извођача радова и Стручног надзора.

	5.2	Примопредаја
	Наручилац преузима Градилиште и Радове у року од 30 дана од дана издавања Потврде о завршетку радова од стране Стручног надзора. У поступку примопредаје Стручни надзор и Извођач радова спроводе обрачун изведених радова при чему се констатују количине, квалитет и вредност изведених радова. Стручни надзор и Извођач радова потписују Записник о примопредаји. Датум примопредаје представља почетак Гарантног периода.

	5.3	Пројекат изведеног објекта
	Пројекат изведеног објекта и/или упутства за рад и одржавање, Извођач радова доставља у року наведеном Посебним условима Уговора.
Уколико Извођач радова не достави цртеже и/или упутства у року или за њих не добије одобрење Стручног надзора, Стручни надзор задржава износ дефинисан Посебним условима Уговора од доспелих плаћања Извођачу радова.

	5.4	Гарантни период
	Гарантни период је период који почиње датумом примопредаје радова, а његово трајање је дефинисано у Посебним условима Уговора.

	5.5	Технички преглед
	Технички преглед радова је обавеза према одредбама Закона о планирању и изградњи. Организација и трошкови Tехничког прегледа радова су обавеза Наручиоца. Добављач и Стручни надзор су обавезни да учествују у Техничком прегледу и у потпуности сарађују са Комисијом за технички преглед.
Након спроведеног Техничког прегледа, Извођач радова је у обавези да поступи по свим примедбама Комисије за технички преглед радова. Евентуални трошкови који проистекну из налога Комисије за технички преглед, а нису последица неквалитетно изведених радова, односно непоштовања Техничке документације од стране Извођача радова, падају на терет Наручиоца.

	5.6	Коначна примопредаја
	По истеку Гарантног периода, Извођач радова упућује Наручиоцу захтев за Коначну примопредају радова. Записник о коначној примопредаји радова потписују Извођач радова и Наручилац. Саставни део Коначне примопредаје је: (а) Коначни обрачун радова који садржи рекапитулацију изведених количина радова, вредност наплаћених ситуација и основне податке о уговору и (б) Окончана ситуација.
Коначна примопредаја је последња активност на Уговору и по потписивању Записника о коначној примопредаји престају уговорне обавезе Уговарача.

	5.7	Потврда о добром извршењу посла
	Потврду о добром извршењу посла издаје Наручилац на крају гарантног периода, а услови за њено издавање укључују:
a) Да су сва преостала питања наведена у време издавања Потврде о примопредаји радова решена на задовољавајући начин;
b) Да су сви недостаци, евидентирани у току гарантног периода отклоњени на задовољавајући начин;
c) Да је комисија за технички пријем извршила технички преглед и дала позитивно мишљење;
d) Да је за објекат издата употребна дозвола.
e) Да је Извођач радова испоставио Окончану ситуацију одобрену од стране Стручног надзора и Наручиоца.

	5.8	Раскид Уговора
	Наручилац или Извођач радова може да раскине Уговор уколико друга уговорна страна проузрокује суштинско кршење Уговора.
Суштинско кршење Уговора обухвата, али се не ограничава на следеће случајеве:
(а)	када Извођач радова обустави радове на 28 дана, а обустављање радова није приказано у актуелном Програму радова, нити је одобрено од стране Стручног надзора;
(б)	када Наручилац изда налог Извођачу радова за одлагање напредовања Радова и налог не повуче у року од 28 дана;
(в)	када Извођач радова банкротира или оде у ликвидацију која није изведена у циљу реструктуирања или спајања;
(г)	када Наручилац не изврши плаћање у крајњим законским роковима рачунајући од датума последњег потписа на ситуацији;
(д)	када Стручни надзор достави Извођачу радова обавештење да неотклањање одређеног недостатка представља суштинско кршење Уговора, а Извођач радова не изврши његово отклањање у реалном временском року који је одредио Стручни надзор;
(ђ)	када Извођач радова не одржава Гаранцију која се захтева;
(е)	када Извођач радова касни са завршетком радова за број дана за који се плаћа максимални износ уговорних казни како је то дефинисано у Посебним условима Уговора;
(ж)	уколико динамика извођења радова од стране Извођача радова одступа за више од 2 месеца од динамике дефинисане у Програму у складу са Клаузулом 2.1 О.У.У.,
Када било која Уговорна страна достави Наручиоцу обавештење о кршењу Уговора из разлога другачијих од оних наведених у овој Клаузули (а-ж), Наручилац доноси одлуку да ли је кршење Уговора суштинско или не.
Уколико је Уговор раскинут, Извођач радова тренутно обуставља радове, обезбеђује и осигурава градилиште и напушта градилиште у најкраћем могућем року.

	5.9	Плаћања након раскида Уговора
	Уколико је Уговор раскинут због суштинског кршења Уговора од стране Извођача радова, Стручни надзор издаје потврду на вредност изведених радова и наручених материјала умањену за проценат који се односи на вредност незавршених радова, како је то назначено у Посебним условима Уговора. Додатне уговорне казне се не примењују. Уколико укупни износ дуга према Наручиоцу прелази сва плаћања према Извођачу радова, разлика се сматра дугом који се плаћа Наручиоцу.
Уколико је Уговор раскинут на захтев Наручиоца или због суштинског кршења Уговора од стране Наручиоца, Стручни надзор издаје потврду на вредност извршених радова, наручених материјала, реалних трошкова одношења опреме, као и трошкове Извођач радова везане за заштиту и обезбеђење Радова.

	5.10	Власништво
	Сви материјали на градилишту, постројења, опрема, привремени радови и Радови се сматрају власништвом Наручиоца уколико је Уговор раскинут због неизвршења обавеза Извођача радова.

	5.11	Ослобађање од извршења обавеза
	Уколико је онемогућено извршење Уговора услед избијања рата или било ког другог догађаја који је у потпуности изван контроле Наручиоца или Извођача радова, Наручилац издаје потврду да је даље извршење Уговора немогуће. Извођач радова обезбеђује градилиште и зауставља радове што је могуће пре након добијања ове потврде. Извођач радова се плаћа за све радове које је извршио пре пријема поврде и за све радове које је извршио након пријема потврде за које је постојала обавеза да их изврши.



ПРОЈЕКТОВАЊЕ И ДОКУМЕНТАЦИЈА ИЗВОЂАЧА

	6.1	Опште обавезе у пројектовању
	Извођач радова припрема и израђује Пројекат за  грађевинску дозволу, Пројекат за извођење, Пројекат изведеног објекта и друге пројекте који су потребни за извођење радова или су наведени у Посебним условима уговора и сноси одговорност за њих. За израду пројеката је дужан да обезбеди квалификовано особље у складу са захтевима датим у Техничким спецификацијама. Уколико Уговором није друкчије предвиђено, Извођач радова се обавезује да Стручном надзору поднесе на сагласност име и податке о сваком предложеном пројектанту и подпројектанту.
Извођач радова гарантује да он, његови пројектанти и подпројектанти имају искуство и способност који су потребни за пројектовање, укључујући и одобрења надлежних органа за израду тих врста пројеката када је то захтевано. Извођач радова се обавезује да обезбеди присуство пројектаната за разговоре са Стручним надзором у свако разумно доба. све до истека релевантног периода за обавештавање о недостацима.

	6.2	Пројектни задатак
	Извођач припрема Пројектни задатак за Пројекат за грађевинску дозволу, Пројекат за извођење и предаје га Наручиоцу на сагласност и оверу. Након пријема потписаног Пројектног задатка Извођач радова израђује Пројекат за грађевинску дозволу и Пројекат за извођење у складу са локацијским условима, Идејним пројектом, Извештајем ревизионе комисије, Грађевинском  дозволом, Пријавом радова и пројектним задатком Инвеститора, као и прописима и стандардима који регулишу ту област.

	6.3	Документација Извођач радова
	Документација Извођача радова обухвата техничку документацију потребну за добијање Грађевинске дозволе и потврде о пријави радова  укључујући и Пројекат за извођење, документа потребна за испуњење свих дозвола и сагласности захтеваних прописима и уговором, као и Пројекат изведеног објекта и Приручнике за управљање и одржавање, упутства за рад и сл.
Извођач радова ће своју документацију за коју је то захтевано Уговором и Техничким спецификацијама, доставиљати Наручиоцу и Стручном надзору на ревизију и одобрење. Пројекат за грађевинску дозволу се доставља на ревизију и одобрење и Техничкој контроли.
Период за ревизију означава период који је потребан Наручиоцу и Стручном надзору да прегледа, размотри и одобри или одбије поднету документацију. Осим ако није другачије наведено у Посебним условима уговора, сваки период за ревизију није дужи од 28 дана, рачунајући од дана када Наручилац прими документ Извођача радова заједно са обавештењем о слању документа. У обавештењу треба бити наведен назив документа који се упућује на ревизију, као и напомена да ли је документ у складу са Уговором, или, ако из оправданих разлога није, мера у којој то не поштује и образложење одступања.
Наручилац и Стручни надзор могу, у року ревизије, да обавесте Извођача радова о примедбама и пропустима и да захтевају корекције. Све корекције ће се извршити о трошку Извођача радова. За део документације за који се врши корекција период за ревизију почиње да тече од дана достављања исправљене документације.
Извршење било које позиције или дела радова неће почети пре добијања одобрења Стручног надзора или истека периода за равизију свих докумената које је Извођач радова дужан да обезбеди, а која су релевантна за пројектовање и извођење радова.
Изведени радови морају бити у складу са одобреним пројектима, цртежима и другим документима релевантним за извођење тих радова.
Ако Извођач радова жели да измени било који пројекат, прорачун, цртеж или документ који је претходно достављен на разматрање и одобрен, он ће о томе одмах да обавести Стручни надзор. Након тога, Извођач радова доставља измењену документацију. Ревизија и достављање измењене документације се врши на горе описан начин.
Преглед, ревизија и одобрење Стручног надзора и Наручиоца не ослобађа Извођача радова било које обавезе или одговорности која је одређена овим уговором.

	6.4	Пројекат за грађевинску дозволу   и Пројекат за извођење
	Извођач радова израђује Пројекат за грађевинску дозволу и Пројекат за  извођење у року који је назначен у Посебним условима уговора.
Пројекат за грађевинску дозволу подлеже техничкој контроли коју обезбеђује Наручилац
Пројекат за извођење се ради у складу са Пројектом за грађевинску дозволу и прописима, стандардима и правилима струке за ту врсту објеката.
Пројекат за извођење подлеже ревизији Стручног надзора који проверава да ли је израђен у складу са захтевима. Извођач радова може да приступи извођењу пројектованих радова тек по добијању писане потврде Стручног надзора да је израђени пројекат у складу са захтевима.

	6.5.	Документација о извођењу радова на градилишту
	Извођач радова је обавезан да на градилишту води документацију која је захтевана прописима и овим уговором.
Извођач радова ће водити грађевински дневник, грађевинску књигу и књигу инспекције.
Извођач радова ће припремити и одржавати ажурном евиденцију о извршењу радова, на основу које може да докаже локацију, обим и детаље о извршеним радовима, укључујући и доказе о испитивању квалитета употребљених материјала и изведених радова.
Сву документацију Извођач радова ће водити у два примерка, од којих ће један предати Наручиоцу до датума не каснијег од Датума завршетка радова или другог датума наведеног у уговору. Ако Извођач радова то не учини до завршетка радова, неће се сматрати да су радови завршени и Стручни надзор неће издати потврду о Датуму завршетка радова све док се документација не преда Наручиоцу.
Документација за коју се захтева да буде предата Наручиоцу је наведена у Посебним условима уговора.



СПОРАЗУМНО РЕШАВАЊЕ СПОРОВА

	7.1	Споразумно решавање спора
	Уговорне стране су сагласне да је избегавање или рано разрешење свих спорних питања од кључне важности за реализацију Уговора и успешно извршење Услуге. Уговорне стране ће настојати да сва евентуално спорна питања у вези са реализацијом Уговора или тумачењем истог реше споразумно.

	7.2	Решавање спорова
	За решавање спорова надлежан је Привредни суд у Београду.





ПОСЕБНИ УСЛОВИ УГОВОРА

	Број клаузуле О.У.У.
	Измене и допуне Општих Услова Уговора

	1.1 (7)
	Уговор се састоји из извршења услуга и извођења радова.

Извођач треба да изврши следеће услуге:
· Израда пројекта за грађевинску дозволу
· Израда извода из пројекта 
· Израда пројекта за извођење 
· Израда пројекта изведеног објекта 

Радови које је потребно извести су детаљно описани у Идејном пројекту који је саставни део ове тендерске документације. Радови се састоје од следећих целина:
1. Пројекти мостовских конструкција
· Изградња надвожњака преко магистралне пруге на државном путу Iб реда Крагујевац – Баточина, km 0+411,93. 
· Изградња надвожњака преко магистралне пруге у осовини бр.11 петље Баточина, km 0+200,69
· Изградња надвожњака преко аутопута Е-75 у осовини бр.13 петље Баточина, km 0+176,90
2. Радови на саобраћајницама
· Реконструкција постојећег државног пута IБ реда бр.24 „Петља Баточина-Крагујевац - Проширење коловоза са две на четири саобраћајне траке и разделним појасом између њих ширине 3,0 m; реконструкција наплатне рампе „Баточина“, која се огледа у промени локације и обједињавању наплатних места, као и реконструкцију крака бр.3 и крака бр.4 и реконструкција прикључка на државни пут IIА реда
· Реконструкција државног пута IIА реда бр.158 „Велика Плана-Јагодина“ којом се предвиђа изградња два кружна тока којим би се државни пут IIА реда бр.158 повезивао са државним путем IБ реда бр.24
· Изградња сервисних саобраћајница у виду сервисних путева, приступних путева, прилазних путева и остало. Ово су путеви најниже категорије.
3. Израда инжењерских објеката укључује:
· Потпорна конструкција бр.1 – km 0+062,55 – km 0+147,70 
· Потпорна конструкција бр.2 – km 0+032,71 – km 0+070,20 
· Потпорна конструкција бр.3 – km 0+007,03 – km 0+040,00 
· Потпорна конструкција бр.4 – km 0+071,86 – km 0+100,37 
· Потпорна конструкција бр.5 – km 0+160,60 – km 0+175,82 
· Насип од армиране земље бр.1 – km 0+126,59 – km 0+167,02
· Насип од армиране земље бр.2 – km 0+234,04 – km 0+300,00
· Конструкција заштите косине системом анкера и челичне галванизоване мреже PК1
4. Изградња комплекса наплатне станице Баточина коју чине следећи међусобно повезани објекти:	
· Управни објекат за службене потребе (рад и боравак) запослених на наплатној станици приземног типа габарита у основи 6.00х16.70 m, а са стрехом је 7.00х17.60 m
· Надстрешница са инсталационим јамама за заштиту саобраћајног платоа наплате путарине који наткрива 9 саобраћајних трака и 8 кабина за наплату путарине, у основи 12.46x52.36 m, висине 6.35 m
· Наплатне кабине за службене потребе наплате путарине, са подземним окном за инсталације испод целе кабине. Налетни стубови и платои.
5. Изградња путне базе Баточина 
Пројектом је предвиђена изградња пункта неправилног облика површине приближно 10 802,92 m2. У оквиру пункта предвиђен је објекат гараже за велика возила са управним делом типа челичне хале опремљен хидротехничким, електроенергетским, телекомункационим и машинским инсталацијама. У oквиру комплекса предвиђен је и објекат солане, помоћни објекат са наменом гаража за мала возила, плато за дизел агрегат и утоварна рампа. Ограда пункта је пројектована тако да задовољи безбедносне захтеве, висина ограде је 125цм и постављена је на габионским зидовима.
6. Хидротехнички радови
На предметној деоници пута је предвиђено одводњавање путем ригола, шахт- сливника и затвореног колектора којим се вода одводи до сепаратора лаких нафтних деривата и тешких метала, а затим испушта у реципијент.  Као основни реципијент овог идејног пројекта је река Лепеница. Реципијенти на предметној деоници су и путни канали који одводе воду до пропуста па у Лепеницу. Излива у Лепеницу има 2, постојећи и новопројектовани.
Пројектом је предвиђено и одводњавање са моста. На мосту је предвиђена уградња мостних сливника, подужне одводне цеви и уградбеног материјала за вешање.
У циљу решавања колизија са пројектованим решењем реконструкције петље Баточина, овим пројектом је предвиђено измештање инсталација 3 водоводне мреже, пречника Ø700 у дужини око 400 метара, Ø300 у дужини око 400 метара и Ø80 у дужини око 300 метара.
7. Израда електроенергетских  инсталација  укључује:
· Уземљење надвожњака и заштитних мрежа: Пројектном документацијом предвиђено је повезивање изложених металних делова надвожњака у једну галванску целину као и њихово уземљење. Предмет овог пројекта су три конструкције надвожњака, у km 110+681,19D, km 110+725,57D и km 110+741,81D (стационаже надвожњака дате су по десном колосеку пруге)
· Измештање и заштита електроенергетских инсталација: измештање постојећих електроенергетских објеката напоснких нивоа 10 kV и 1 kV, који су угрожени радовима на изградњи предметних саобраћајница. Предвиђено је измештање три постојеће трансформаторске станице 10/0,4 kV, као и као и расплет 10 kV и 1 kV водова које полазе од трафостаница. Нове трансформаторске станице, означене са ТС-1, ТС-2 и ТС-3, су предвиђене као слободностојећи, монтажно-бетонски објекти, капацитета до 1x1000 kVA. Развод 10 kV водова је кабловски, по принципу ''улаз-изла'' у свакој трафостаници. Развод 1 kV водова је такође предвиђен као кабловски.
· Јавно осветљење: предвиђена је изградња инсталације јавног осветљења у складу са стандардом SRPS EN 13201:2015, постављањем 150 нових челично поцинкованих конусних стубова јавног осветљења. На стубове се монтирају светиљке сличне са ЛЕД изворима светлости.
· Напајање објекта наплате путарине: У објекту управне зграде предвиђена је израда инсталација осветљења, прикључница, напајање термотехничких инсталација, хидротехничких инсталација и громобранска инсталација. На надстрешници је предвиђене су инсталација осветљења и громобранска инсталација и напојни каблови до кућица наплате.
8. Tелекомуникационe инсталацијe
Изградњом предметних саобраћајница угрожене су телекомуникационе инсталације следећих оператера: Телеком Србија, Цетин, СББ, Conexio. За ове инсталације су предвиђене одговарајуће заштите и измештања.
У оквиру изградње управне зграде и наплатне рампе у објектима су предвиђени следећи телекомуникациони, безбедносни и сигурносни системи:
- Стабилни систем за дојаву пожара
- Систем контроле пристипа
- Систем видео надзора опште намене
9. Термотехничке инсталације
У оквиру пројекта  предвиђено је грејање, климатизација и вентилација у објекту Управна зграда и наплатним кабинама. Грејање просторија у објекту је предвиђено електричним радијаторима одговарајућег капацитета.  За наплатну кабину, усвојен је један систем за грејање, климатизацију и вентилацију. Предвиђена је уградња каналског сплит система, односно један комплет унутрашње и спољашње јединице. У циљу стварања натпритиска ради спречавања продора издувних гасова, предвиђен је довод одговарајуће количине свежег ваздуха.
10. Постављање саобраћајна  опреме  и сигнализације  укључује:
· постављање саобраћајне сигнализације и опреме, 
· обележавање ознака на коловозу,  
· измештање и уклањање сигнализације, 
· израду портала и
· постављање и одржавање саобраћајне опреме за време извођења радова. 
11. Пројекат спољног уређења – Озелењавање укључује радове на садњи, израду травњака и инвестиционо одржавање
12. Пројекат рушења објеката – предвиђено је рушење две куће, монтажног и помоћног објекта. Такође је предвиђено рушење постојећег надвожњака преко магистралне пруге на државном путу Iб реда Крагујевац – Баточина, уклањање станице за снадбевање горивом и уклањање угоститељског објекта.

	1.1 (14)
	Овлашћени представници Уговорних страна су: 

За Наручиоца: Александар Костадиновић, дипл.инж.грађ.
Извршни директор за инвестиције

За Извођача радова: ________________________________ 

                               _____________________________

	1.1 (28)
	Датум почетка радова је 7 дана од датума писма о почетку радова.

	1.1 (30)
	Наручилац издаје Писмо о почетку радова Извођачу радова након што Извођач радова достави Наручиоцу и Наручилац прихвати следеће:
- Гаранцију за добро извршење посла у складу са одредбама чл.  4.8 ОУУ и ПУУ,
- Решење о именовању Руководиоца радова, Одговорних извођача радова у складу са законом и одредбама овог Уговора,
- Предлог Полисе осигурања у складу са одредбама чл. 1.14 ОУУ и ПУУ,
- Програм радова одобрен од Стручног надзора у складу са одредбама 
чл. 2.1 ОУУ и ПУУ.
Извођач радова не може ући у посед Градилишта пре издавања Писма о почетку радова у складу са одредбама чл. 1.20 ОУУ и ПУУ.
Сва кашњења у погледу испуњења горе наведених обавеза падају на терет Извођача радова.

	1.1 (31)
	Рок за завршетак комплетних радова је ___________ месеци.
[bookmark: _GoBack]Рок за израду Пројекта за грађевинску дозволу и преглед од стране Техничке контроле је _______________ календарских дана од закључења Уговора.

	1.1 (48)
	Обухват градилишта је у зони аутопута А1 (Е75) Београд-Ниш, петља Баточина, улазно-излазне рампе саме петље, део мотопута IБ реда 24 Крагујевац-Баточина и IIА реда бр. 158  Велика Плана-Јагодина.

	1.5
	Представник наручиоца ће бити именован накнадним решењем након закључења уговора.

	1.8
	Адресе уговорних страна:

Наручилац:	Јавно предузеће „Путеви Србије“
За:	Александар Костадиновић, дипл.инж.грађ.
	Сектор за инвестиције
Адреса: 	Влајковићева 19а, 11000 Београд
Телефон:	+381 11 30 34 744
Е-маил:	aleksandar.kostadinovic@putevi-srbije.rs

Добављача:		
За:		
Адреса: 		
Телефон:		
Е-маил:		

	1.14
	1) Осигурање радова, постројења, материјала, опреме и механизације:
· на суму једнакој вредности уговора.
Учешће осигураника у штетном догађају, максимално:
· за радове и постројења 200.000 (двеста хиљада динара)
· за материјале опрему и механизацију 100.000 (сто хиљада динара)
2) Осигурање од одговорности према трећим лицима (TPL)
· минимална сума осигурања, по једном штетном догађају и укупно за период трајања осигурања, износи 20% од уговорене вредности радова , али не више од 10.000.000 евра у динарској противвредности по средњем курсу НБС на дан уговарања осигурања.
Учешће осигураника у штетном догађају, максимално:
· за телесне повреде: без учешћа
· за материјалне штете: 50.000 (педесет хиљада динара)
Осигурање лица од последица несрећног случаја (минимално):
· Смрт услед болести: 100.000 (сто хиљада динара)
· Смрт услед повреде: 200.000 (двеста хиљада динара)
· Инвалидидет: 400.000 (четиристо хиљада динара)

	1.15
	Подаци о захтеваним радовима дати су у мери која је разумна и 
очекивана за ту врсту техничке документације и њен садржај. Извођач радова је одговоран за интерпретацију датих података. 

	1.20
	Извођач радова не може ући у посед Градилишта пре издавања Писма о почетку радова у складу са одредбама чл. 1.20 ОУУ и ПУУ. Сва кашњења у погледу испуњења горе наведених обавеза падају на терет Извођача радова.
Наручилац ће писаним путем обавестити Извођача радова о датуму преузимања градилишта када су испуњени следећи услови:
· Да је Извођач радова завршио и предао Стручном надзору Пројекат за грађевинску дозволу и Пројекат за извођење;
· Да је техничка контрола прегледала  Пројекат за грађевинску дозволу;
·  Да је Стручни надзор верификовао да је Пројекат за извођење урађен квалитетно и у складу са захтевима;
· Да је урађен и прихваћен План управљања саобраћајем;
· Да је урађен и прихваћен План управљања заштитом животне средине;
· Да је Извођач радова завршио и предао Стручном надзору Пројекат за грађевинску дозволу и Пројекат за извођење, извршио све обавезе према надлежним институцијама, а које су у вези са почетком радова на градилишту.
Међутим, и у периоду пре ступања у посед, Извођач радова може вршити набавку материјала и опреме. Такође може отпочети све радове на припреми елемената конструкција који се изводе ван градилишта, ако претходно изради одговарајући део Пројекта за извођење по којем ће изводити те радове и на ту техничку документацију добије сагласност Стручног надзора 

	2.1
	Извођач радова доставља на одобрење Програм радова у року од 14 дана од датума потписивања Уговора.
Период у коме се врши ажурирање програма је календарски месец.
Износ који се трајно задржава за кашњење у достави ажурираног Програма радова је 50.000 РСД дневно (педесетхиљада динара).

	2.6
	Извођач радова доставља Извештај о напредовању радова у року 10 дана од последњег дана периода на који се односи.
Износ који се трајно задржава за кашњење у достави Извештаја о напредовању радова је 10.000 РСД дневно (десетхиљада динара).

	4.4
	Извођач радова испоставља ситуације за плаћање у форми коју прописује Наручилац у договореном броју примерака. Ситуацију за плаћање потписују Одговорни извођач радова, Стручни надзор и Наручилац.
Стручни надзор проверава Ситуације и одобрава износ који ће бити плаћен Извођачу радова.
Вредност извршених радова утврђује Стручни надзор у складу са Уговором.
Стручни надзор може да искључи било коју позицију одобрену у претходним Ситуацијама или умањи било коју претходно одобрену позицију на основу касније добијених информација.

	4.5
	Рачун пословне банке Извођача радова на који се врши уплата по основу испостављених и одобрених ситуација:

Назив банке _______________________________________________

Адреса банке  _____________________________________________ 

Број рачуна _______________________________________________

	4.6
	а) Пропорционални износ који се задржава је: 5 (пет) процената.
б) Уколико Извођач радова одлучи да, након добијања Потврде о завршетку радова, преостали износ гарантног депозита замени са банкарском гаранцијом „на први позив", Извођач радова је обавезан да користи образац у форми која је приложена у Конкурсној документацији. Гаранцију издаје банка која је прихватљива за Наручиоца. 
Гаранција за отклањање недостатака у гарантном периоду издаје се на дан Примопредаје радова у висини од 2,5% од укупне вредности изведених радова без ПДВ-а, са роком важности који је 28 (двадесет осам) дана дужи од истека гарантног периода. 

	4.7
	Уговорни пенали за целокупне радове износе 0.1% укупне вредности Уговора по дану. Максимални износ казнених пенала за целокупне радове је 10% укупне вредности Уговора.

	4.8
	Гаранција за добро извршење посла издаје се у року од 7 дана од датума закључења Уговора у висини од 5% од укупне вредности Уговора без ПДВ-а, са роком важности који је 60 (шездесет) дана дужи од истека рока за коначно извршење посла.

	4.10
	Авансно плаћање износи до 10 процената од уговорне цене без ПДВ-а и плаћа се Извођачу радова у законском року од дана одобравања авансне ситуације од стране Наручиоца, а након достављања исправне Гаранције за повраћај аванса.
Отплата аванса врши се пропорционалним умањењем  у висини од 15% (петнаест процената) од вредности изведених и верификованих радова које Наручилац плаћа Извођачу радова кроз привремене ситуације до отплате укупне суме која је дата на име аванса.
Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи. Наручилац ће уновчити банкарску гаранцију за повраћај аванса у случају да Извођач радова не изврши своје уговорне обавезе у роковима и на начин предвиђен уговором, односно употреби аванс за намену која не представља трошкове мобилизације везане за радове или не одржава Гаранцију валидном на начин описан Уговором или не врати примљени аванс у року и на начин прописан Уговором. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

	4.11
	Формуле за израчунавање разлике у цени гласе:
	Клизна скала

	Објекти

	PRUC = (0,30*C1/C10 + 0,27*C2/C20 + 0,16*C3/C30 + 0,06*C4/C40 + 0,06*C5/C50+ 0,15) - 1,10

	Ознака
	Врста трошка
	Статистички индекс

	C1/C10
	Плате - 30%
	Изградња осталих грађевина

	C2/C20
	Арматура и ограда - 27%
	Производња металних производа, осим машина и уређаја

	C3/C30
	Камени агрегати и цемент -16%
	Елементи и материјали за уграђивање у грађевинарству

	C4/C40
	Средства рада и одржавање -6%
	Производња непоменутих машина и непоменуте опреме

	C5/C50
	Дизел гориво - 6%
	Течна горива и мазива

	0,15
	Фиксно-15%
	Фиксни део

	УКУПНО
	100%
	

	
	
	

	Траса

	PRUC = (0,15*C1/C10 + 0,10*C2/C20 + 0,20*C3/C30 + 0,15*C4/C40 + 0,20*C5/C50+ 0,05*C6/C60+0,15) - 1,10

	Ознака
	Врста трошка
	Статистички индекс

	C1/C10
	Плате-15%
	Изградња осталих грађевина

	C2/C20
	Битумен и мазут - 10%
	Производња кокса и деривата нафте

	C3/C30
	Камени агрегати и бетонска галантерија -20%
	Елементи и материјали за уграђивање у грађевинарству

	C4/C40
	Средства рада и одржавања -15%
	Производња непоменутих машина и непоменуте опреме

	C5/C50
	Дизел гориво - 20%
	Течна горива и мазива

	C6/C60
	Арматура и ограда - 5%
	Производња металних производа, осим машина и уређаја

	0,15
	Фиксно-15%
	Фиксни део

	УКУПНО
	100%
	


Формуле за клизну скалу се примењују само када је коефицијенат већи од 1,10.
За све радове осим објеката примењује се формула за трасу.
Клизање за услуге пројектовања није применљиво.

	5.3
	Рок до ког се захтева достављање Пројекта изведеног објекта је 30 дана након издавања Потврде о завршетку радова од стране Стручног надзора. Пројекат изведеног објекта обухвата све измене изведене на објекту у односу на Техничку документацију на основу које су Радови извођени. Износ који ће бити задржан у случају недостављања Пројекта изведеног објекта до захтеваног датума је 50.000 РСД (педесетхиљададинара) дневно.

	5.4
	Период за отклањање недостатака (гарантни педиод) је 3 (три) године рачунајући од дана примопредаје радова, осим ако је Правилником о садржини и начину вршења техничког прегледа објеката, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл. гласник РС“ бр. 27/2015, 29/2016 , 78/2019 и 6/2024), другачије одређено. За уграђене материјале и опрему важи гарантни рок у складу са условима произвођача.

	5.9
	Проценат који се односи на вредност незавршених радова, а представља додатни трошак Наручиоца за завршетак Радова је 10% (десет процената).

	6.1
	Наручилац је одговоран за тачност података које је пружио у Идејном пројекту уз ограничења наведена у Конкурсној документацији.
Интерпретација података из Идејног пројекта је одговорност Извођача радова.

	6.3
	Документација Извођача радова за коју се изричито захтева ревизија и одобрење од Стране стручног надзора је:
(А)	Програм радова
(Б)	План управљања квалитетом
(В)	План управљања саобраћајем за време извођења радова
(Г)	План мониторинга животне средине
(Д)	Пројекат за извођење
(Ђ)	Било која измена одобреног Пројекта за извођење
(Е)	Пројекат изведеног објекта
(Ж)	Упутства за руковање за уграђену опрему

Поред наведених докумената Стручни надзор може захтевати да му се и друга документа поднесу на претходно одобрење.
Поред наведених докумената Стручни надзор може захтевати да му се и друга документа поднесу на претходно одобрење.
Извођач радова ће своју документацију од тачке (А) до тачке (Ж) доставити у  2 (два) штампана примерка у тврдом повезу, 2 (два) примерка у дигиталном облику у формату PDF, и 2 (два) примерка у дигиталном облику у отвореним форматима (DWG, XLS, DOC, JPG,...). Тачке (Д) и (Е) Пројекат за извођење и Пројекат изведеног објекта ће доставити у складу са захтевима из Техничке спецификације.

	6.4
	Рок за израду Пројекта за грађевинску дозволу је ______ календарских дана од закључења уговора.

	6.5
	Извођач радова је обавезан да за време извођења радова води и да преда Наручиоцу следећу документацију:
· Грађевински дневник;
· Књигу инспекције;
· Грађевинску књигу;
· евиденцију о извршеним мерењима;
· евиденцију о атестима употребљених материјала;
· евиденцију о извршеним испитивањима контроле квалитета употребљених материјала и изведених радова;
· детаљне цртеже за извођење радова ако су израђени;
· прорачуне и калкулације ако су израђени;
· евиденцију о гаранцијама на набављену опрему коју даје произвођач;
· евиденцију о упутствима за руковање за набављену опрему које даје произвођач;
· геодетске снимке завршених радова и постављених инсталација у облику погодном за предају надлежним институцијама због увођења у катастар непокретности;
· пројекат изведеног објекта

Поред горе набројане документације Извођач радова ће Наручиоцу предати оригинале гаранција на испоручену опрему и оригинале упутстава за руковање опремом.

